es ca la la ca la es es it en fa la en fr la en es la es en la la en en la la la la it la la it la la fr la la fr la la la la la la la la la la la la la la la la fr it it la fr la de de la la fr ro fr en it it la fr fr fr nl hbs_lat ro la la la en la sv nb la es fr de fr lb la ro la fr fr la la la it la fr es es es es es es es es es es es es es es es la en fr en it en la es es en es es la la la la la es en en en en en la eo it en en en it la fr es es en it en it de es en la es es es it en it en it es it es la la la la en la la es it en fr en la tr it la en fr la la ca tl it la la en la en en la es fr la tr it it it nl la es ru nb fr it la id la la it la la la la es la es ceb es es it la es la it la la zh it la cv nl de an ar arz en en az de en ru sv bg bn br hbs_lat ca pt id ckb it hbs_lat pl cy da de fr hsb el ca en eo es et eu ast fa fi nn fr it fy de gd lt gn gom war he hi hbs_lat it hu hy it id fr en en es is it ja jv ka kk km ko ku it lb it nl hu lo lt lv hi en en ml be mr ms en es mzn ceb it nds ne nl nb nb es fr pa id en pl pms pnb pt io ro es ru es jbo en hbs_lat si en sk sl sq hbs_lat la sv hu en ta th ceb tr tr oc fy ur uz fr vi ceb pl zh xmf da en zh zh la it la it ca la en la la es fr es pt en la
Nativitas: 17 Decembris 1936; Bonaëropolis, Flores
Nomen nativum: Jorge Mario Bergoglio
Colloquium cardinalis Bergoglio et Christinae Fernández de Kirchner, Argentinae praesidis
Franciscus, nomine baptismali Jorge Mario Bergoglio, Latino Georgius Marius Bergoglio, sodalis societatis Iesu, Boni Aëris die 17 Decembris 1936 natus et ab anno 1998 archiepiscopus Bonaërensis, est a die 13 Martii 2013 papa Ecclesiae Catholicae Romanae. Pontifex primus est Americanorum, primus ex Hemisphaerio Australi, primus post Gregorium Papam III extra Europam oriundus, primus etiam Iesuita ad Sedem Petrinam provectus. Sententia apostolica eius est "Miserando atque eligendo".
Georgius Marius Bergoglio natus est Bonaëropoli filius patris Italici qui in Argentinam cum parentibus suis commigraverat. Avus enim Georgii Marii, Ioannes Angelus Bergoglio, natus est in vico Bricco Marmorito (iuxta Portacomaro iacente sed Hastae Pompeiae tributario), unde Taurinis habitationem mutavit et Rosam Margaritam Vasallo in matrimonium duxit, quae Bormiae anno 1881 nata erat). Filium Marium (patrem futurum Georgii Marii) anno 1908 peperit. Illi tres anno 1929 Bonaëropolim venerunt[1][2] et in regione urbana Boedo habitaverunt. Marius rationarius ferriviarius meruit uxoremque Reginam Mariam Sívori Gogna die 12 Decembris 1935 duxit,[3] filiam Francisci Sívori Sturla et Mariae Gogna.[4]
Georgius Marius die 17 Decembris 1936 natus est. Fratres duos habuit, Albertum Horatium et Anscharium Adrianum, sororesque duas Martham Reginam et Mariam Helenam, quorum omnium haec sola supervivit. Familia mox in regionem urbanam Flores habitationem mutavit, sed Georgius Marius semper societatem pediludii San Lorenzo de Almagro, iuxta Boedo constitutam, favet,[5][6] agnomine cuervo (scil. "corvus") ita merito;[7] dicitur etiam saltationem tango musicamque popularem milonga admirari.[8]
Colloquium inter papam Franciscum et Christinam Fernández de Kirchner, Argentinae praesidem
Provincialis Societatis Iesu munere functus est in Argentina a die 31 Iulii 1973 usque ad 1979. Rector meruit ad almam matrem suam, videlicet in Collegio Maximo et facultate Sancti Michaëlis annis 1980-1986. Hoc anno Germaniam petivit ubi apud Studium philosophicum et theologicum Sancti Georgii Francofurti ad Moenum labores doctoratus incepit,[14] apud universitatem Salvatoris Bonaëropolitanam persequendos sed nondum perfectos. Inde director spiritualis et confessor meruit in urbe Argentinensi Corduba.
Ab anno 1992 erat episcopus titularis Aucensis et episcopus auxiliaris Bonaërensis, cum episcopus coadiutor Bonaërensis anno 1997 factus est aegrotante cardinali Antonio Quarracino, archiepiscopo Bonaërensi. Qui cum post aliquot menses mortuus esset, Bergoglio archiepiscopus Bonaërensis anno 1998 promotus est. Cardinalis presbyter Ecclesiae Catholicae anno 2001 a papa Ioanne Paulo II creatus est, titulo Sancti Roberti Bellarmino ad forum Hungariae. Mense Aprili 2005 conclavi adfuit quod Iosephum Ratzinger papam creavit; ipse suffragia cardinalium quadraginta meruisse refertur.[15]
Die 13 Martii 2013 papa Ecclesiae Catholicae Romanae electus est.[16] Nomen pontificale elegit ut honore Franciscum Assisiensem augeret, quia pauperes toto pectore amaret.[17][18][19] Pontifex primus est in America et primus in Hemisphaerio Australi natus, primus post Gregorium Papam III extra Europam oriundus, primus Iesuita ad Sedem Petrinam provectus.[20] Sententia apostolica eius est "Miserando atque eligendo".
Georgius Marius Cardinalis Bergoglio missam commemorativam anno 2008 celebrat.
Die 18 Martii 2013, Christina Fernández de Kirchner, praeses Argentinae, prima ducum civitatum papam Franciscum visitavit.
Die 19 Martii 2013 missa solemni pontificatus exordium novi papae celebratur. Franciscus papa Sancti Iosephi, Iesu et Mariae custodis, vitam in homilia exposuit, ut eam imitari homines niterentur, praecipue autem de hominibus omnibus, de civitatum ducibus, deque papa ipso ut aliorum hominum et naturae custodibus locutus est.
Die 20 Martii 2013 cum vicariis plurium ecclesiarum et religionum convenit in Aula Clementina dicta, inter quos fuerunt Iudaei, Musulmani, alii Christiani, et alii. Papa dixit se oecumenismi dialogum pergere velle. De conexione quasi fratrum inter Christianos et Iudaeos locutus est; recognovit Musulmanos qui eundem Deum venerarentur.[21]
Die 23 Martii 2013 primus, quem documenta quidem adtestentur, historiae congressus inter duos papas, Franciscum et decessorem eius papam emeritum Benedictum XVI, habitus est. Die Cenae Domini 2013 Franciscus iuvenes captivos in carcere Casal del Marmo visitavit et duodecim eorum secundum ritum pedes lavit.
Die 7 Aprilis 2013, Franciscus ut Romae episcopus in possessionem venit Basilicae Sancti Ioannis in Laterano. Die 13 eiusdem mensis consessum octo cardinalium ad curiam Romanam emendandam creavit [22].
Die 10 Maii 2013, Franciscus visitam? papae Alexandrini Theodori II recepit, tertius historiae conventus post visitam Sinuthii III papae Paulo VI anno 1973 et conventus Cairi anno 2000 inter ipsum Sinuthium III et Papam Ioannem Paulum II [23].
Die 7 Septembris, Franciscus ieiunium constituit et magnam orationis vigiliam pro pace in Syria celebrat (www.clarin.com)
Die 1 Octobris, consessus octo cardinalium ad curiam Romanam emendandam a papa Francisco creatus primum congregatur. Eodem die papa in colloquio percontativo cum diarii La Repubblica antiquo praefecto Eugenio Scalfari de curiae et ecclesiae emendatione locutus est.
Die 11 Decembris, Franciscus secundum magazinam Time homo anni 2013 est.([1]
Mense Martio 2014 episcopi Francisci Petri Tebartz-van Elst consultum a Francisco accepitur , se propter malum exemplum a munere removere(www.tagesanzeiger.ch)
Die 27 Aprilis 2014, suorum decessorum Ioannis XXIII et Ioannis Pauli II canonizationem celebravit,[24] papa emerito Benedicto XVI praesente.
Die 13 Martii 2015, Iobeleum singularem misericordiae dicatum qui a die 8 Decembris 2015 usque ad diem 26 Novembris 2016 celebrabitur, nuntiat.
Die 23 Septembris 2015, Sanctum Iuniperum Serram ad Basilicam Fani Nationalis Conceptionis Immaculatae Vasingtoniae in Districtu Columbiae canonizavit, per primam suam commorationem in America Septentrionali primamque canonizationis caerimoniam in Civitatibus Foederatis habitam.[25]
Die 25 Decembris 2015 benedictionem Urbi et Orbi enuncians dixit: ... nomine patris et filius [sic!] et spiritus sancti. Quidam linguae Latinae periti aegre haec tulerunt. Dubitant num benedictio atque remissio peccatorum valerent. Vide versus finem: https://www.youtube.com/watch?v=zwko8pbvVwc
Visitationes apostolicae[recensere | fontem recensere]
Terrae a papa Francesco visitatae
Lopadusa, die 8 Iulii 2013 (ibi multi migrantes etiam paulo ante in mare naufragium fecerunt et mortui sunt).
Caralis, die 22 Septembris 2013
Asisium die 4 Octobris 2013 (Die festa Sancti Francisci)
Calabria die 21 Iunii 2014
Molisium die 5 Iulii 2014
Caserta die 26 Iulii et 28 Iulii 2014
Floianum ubi sanctuarium Belli orbis Terrarum I militibus mortuis dicatum est ut huius belli initium commemoretur die 13 Septembris 2014
Neapolis et Pompeii die 21 Martii 2015
Augusta Taurinorum die 21 Iunii et 22 Iunii 2015
Florentiae et Pratum die 10 Novembris 2015
Kenia die 25 Novembris - 27 Novembris 2015
Uganda die 27 Novembris - 29 Novembris 2015
Res publica Africae Mediae die 29 Novembris - 30 Novembris 2015
America Septentrionalis et centralis
Cuba die 20 Septembris - 22 Septembris 2015
Civitates Foederatae die 22 Septembris - 27 Septembris 2015
Mexicum die 12 Februarii - 18 Februarii 2016
Brasilia die 22 Iulii - 29 Iulii 2013
Aequatoria die 5 Iulii - 8 Iulii 2015
Bolivia die 8 Iulii - 10 Iulii 2015
Paraquaria die 10 Iulii - 12 Iulii 2015
Iordania et Israel 24 Maii-26 Maii 2014, quas regiones cum amicis Argentinianis Abraham Skorka et Omar Abboud visitavit[26]
Corea Australis 14 Augusti-19 Augusti 2014
Taprobane 13 Ianuarii-15 Ianuarii 2015
Philippinae 15 Ianuarii-19 Ianuarii 2015
Albania, die 21 Septembris 2014
Argentoratum ad Parlamentum Europaeum die 25 Novembris 2014
Turcia, die 28-30 Novembris 2014
Bosnia et Herzegovina, die 6 Iunii 2015
Graecia ad Mytilenem in insula Lesbos, die 16 Aprilis 2016 (ibi multi migrantes e Asia veniunt)
Armenia die 24 Iunii - 26 Iunii 2016
Polonia die 27 Iulii - 31 Iulii 2016
Georgia et Atropatene die 30 Septembris - 2 Octobris 2016
Suecia die 31 Octobris - 1 Novembris 2016
Epistulae encyclicae[recensere | fontem recensere]
Die 5 Iulii 2013 prima Epistula Encyclica papae Franscisci Lumen fidei edita est [27]. Magna pars huius epistulae tamen a decessore Benedicto XVI scripta est. Nam iam die 2 Octobris 2012 nuntiatur novam papae Benedicti litteram encyclicam de fide mense Ianuario 2013 editum iri
Die 18 Iunii 2015 secunda epistula Laudato si editur. Haec encyclica de oecologia et de calefactione globali agit.
Consistoria[recensere | fontem recensere]
Si plus cognoscere vis, vide Index cardinalium a papa Francisco creatorum
Opera[recensere | fontem recensere]
1982: Meditaciones para religiosos. Bonaëropoli: Diego de Torres ("Meditationes religiosis datae")
1986: Reflexiones sobre la vida apostólica. Bonaëropoli: Diego de Torres ("Cogitationes de vita apostolica")
1992: Reflexiones en esperanza. Bonaëropoli: Ediciones Universidad del Salvador ("Cogitationes spei")
1998 (editor pro Grupo de Reflexión Centesimus Annus): Diálogos entre Juan Pablo II y Fidel Castro ("Dialogi inter Ioannem Paulum II et Fidelem Castro")
2003: Educar: exigencia y pasión. Bonaëropoli: Editorial Claretiana ("Educare: exactio et studium")
2004: Ponerse la patria al hombro: memoria y camino de esperanza. Bonaëropoli: Editorial Claretiana ("Patriam umeris portare")
2005: La nación por construir: utopía, pensamiento y compromiso: VIII Jornada de Pastoral Social. Bonaëropoli: Editorial Claretiana ("Natio constituenda")
2006: Corrupción y pecado: algunas reflexiones en torno al tema de la corrupción. Bonaëropoli: Editorial Claretiana ("Corruptio et peccatum")
2006: Sobre la acusación de sí mismo. Bonaëropoli: Editorial Claretiana ("De semetipso accusando")
2007: El verdadero poder es el servicio. Bonaëropoli: Editorial Claretiana ("Ops vera servitium est")
2008: Rehabilitación de la política y compromiso cristiano. Bonaëropoli: Pastoral Social[28] ("Restitutio politicae foederisque christiani")
2010 (cum Abraham Skorka): Sobre el cielo y la tierra ("De caelo et terra")
2010: Educar, elegir la vida. Propuestas para tiempos difíciles. Bonaëropoli: Editorial Claretiana ("Educare, vitam eligire")
2011: Nosotros como ciudadanos, nosotros como pueblo: hacia un bicentenario en justicia y solidaridad 2010-2016. Bonaëropoli: Editorial Claretiana ("Nos ut cives, nos ut populus")
2012: Mente abierta, corazón creyente. Bonaëropoli: Editorial Claretiana ("Mente aperta, corde credente")
Notae[recensere | fontem recensere]
↑ Tornielli (2013 b)
↑ Elisa Ferrando, "Jorge Mario Bergoglio è il nuovo papa Francesco: ha radici astigiane" in La nuova provincia (13 Mar. 2013)
↑ Kristina Puga, "The Bergoglios react to having a pope in the family" apud nbclatino.com (14 Mar. 2013)
↑ Regina María Sivori Gogna apud www.geni.com (fons genealogica fidelitatis incertae)
↑ Santiago Dapelo, "El éxtasis familiar por el "loco de la guerra"" in La nación (17 Mar. 2013)
↑ "La hermana del papa a RT: Francisco tendrá fuerzas para enfrentar la crisis de la Iglesia" apud RT Actualidad (14 Mar. 2013)
↑ Claudio Iván Remeseira, "Pope Francis: A humble and outspoken man, and technically also Italian" apud nbclatino.com (14 Mar. 2013)
↑ "Bergoglio, sobre todo “pastor”, tanguero y simpatizante de San Lorenzo" apud aica.org (13 Mar. 2013)
↑ "Jorge Bergoglio, un sacerdote jesuita de carrera" in La nación (13 Mar. 2013)
↑ Leandro Fernández Vivas, "El pasado de Francisco: testimonios exclusivos" apud 24con.infonews.com (14 Mar. 2013). Idem fons papam Universitatis Bonaëropolitanae alumnum fuisse adseverat, sicut is qui sequitur: "Intellect, pastoral skills seen as strength of Argentine primate" apud Catholic News Service (1 Apr. 2005). Fontes fideliores de hac universitate nihil dicunt
↑ De qua re fontes fideles non iam repperimus.
↑ Fuisse dicitur magister noviciorum apud Villa Barilari urbis S. Michaëlis, de qua re non satis liquet
↑ Fons principalis cursús eruditionis: Situs Curiae Romanae.
↑ Nuntii novissimi huius studii
↑ Sergio Rubin, "Ahora dicen que Bergoglio llegó a estar cabeza a cabeza con Ratzinger" in Clarín (23 Apr. 2005).
↑ "Jorge Mario Bergoglio, 77, of Argentina is Pope Francis I". Reuters. 13 Martii 2013
↑ Michael Martinez, CNN Vatican analyst: Pope Francis' name choice 'precedent shattering', CNN (13 Martii 2013).
↑ David Batty. "Pope named after Francis of Assisi heralded by gull atop Sistine chimney | World news". The Guardian .
↑ "Argentina's Bergoglio becomes Pope Francis – This Just In - CNN.com Blogs". News.blogs.cnn.com .
↑ BBC (13 Martii 2013). "Argentina's Jorge Mario Bergoglio elected Pope". BBC .
↑ Oratio apud situm Vaticani
↑ Il Papa accoglie Tawadros II - Più forti nostri legami fraterni
↑ "Pope to Canonize ‘Evangelizer of the West’ During U.S. Trip". National Catholic Register .
↑ Jorge Rouillon, "Pope Francis’ Holy Land Partners in Faith" in National Catholic Register (23 Maii 2014)
↑ Lumen fidei, www.it.radiovaticana.va.
Bibliographia[recensere | fontem recensere]
El papa del fin del mundo. Clarín: suplemento especial (17 Mar. 2013) Textus interretialis
"Revelan lo que el Cardenal Bergoglio esperaba del nuevo Papa y pidió a los electores" apud aciprensa.com (26 Mar. 2013)
John L. Allen, Jr, "Papabile of the Day: The Men Who Could Be Pope" in National Catholic Reporter (3 Mar. 2013)
Lucio Brunelli, "I segreti del Conclave: "Così vinse Ratzinger"" in La Repubblica (23 Sep. 2005)
Giacomo Galeazzi, "Pope Francis takes over Vatican's top secret dossiers: Fr. Georg has the task of guiding Bergoglio in his journey through the Vatican's secrets" in La Stampa: Vatican Insider (17 Mar. 2013)
Giacomo Galeazzi, "Papa Francesco sulla tomba di Pietro" in La Stampa: Vatican Insider (1 Apr. 2013)
Mario Galgano, Franziskus: der Papst vom anderen Ende der Welt. Ein Portrait. Augustae Vindelicorum: Sankt-Ulrich-Verlag, 2013. ISBN 978-3-86744-245-9.
Natalia Kidd, "El papa Francisco nació a la fe en la iglesia de Gardel" in El nuevo Herald (29 Mar. 2013)
José Maria Poirier, "Quiet thunder in Argentina" in Catholic Herald (7 Oct. 2005)
Kristina Puga, "Latinos feel hopeful with new pope from Latin America" apud nbclatino.com (13 Mar. 2013)
Jorge Rouillon, "Bergoglio alertó sobre el riesgo de disolución nacional" in La nación (26 Mai. 2002)
Jorge Rouillon, "Bergoglio: "Los derechos humanos también se violan con la pobreza"" in La nación (1 Oct. 2009)
Sergio Rubín, Francesca Ambrogetti, El Jesuita. Conversaciones con el cardenal Jorge Bergoglio, SJ. Vergara, 2010. ISBN 978-950-15-2450-5 Florilegium
Giovanni Santambrogio, "Quando Bergoglio condannò la teologia della liberazione" in Il sole 24 ore (14 Mar. 2013)
Emily Schmall, Larry Rohter, "A Conservative With a Common Touch" in New York Times (13 Mar. 2013)
Andrea Tornielli, "Un consenso travolgente nato lontano dai riflettori" in La stampa: Vatican Insider (15 Mar. 2013 [a])
Andrea Tornielli, "Rosa Margherita, Francis’ “theologian” grandmother" in La stampa: Vatican Insider (25 Mar. 2013 [b])
Andrea Tornielli, Francesco insieme: la vita, le idee, le parole del papa che condurrà la Chiesa. Romae: Edizioni Piemme, 2013. ISBN 978-88-384-6830-8 Recensio
Horacio Verbitsky, El silencio: de Paulo VI a Bergoglio: las relaciones secretas de la Iglesia con la ESMA. Bonaëropoli: Sudamericana, 2005. ISBN 978-950-07-2035-9
Horacio Verbitsky, "Un ersatz" in Pagina 12 (14 Mar. 2013)
José Manuel Vidal, Jesús Bastante, Francisco, el nuevo Juan XXIII; Jorge Mario Bergoglio, el primer pontífice americano para una nueva primavera de la Iglesia. Bonaëropoli: Desclée De Brouwer, 2013. ISBN 978-84-330-2634-7 Paginae selectae
Nexus externi[recensere | fontem recensere]
Lege Πάπaς ΦpaYkίσkoς ("Franciscus (papa)") apud Vicipaediam lingua Graeca antiqua scriptam
Vicimedia Communia plura habent quae ad Franciscum papam spectant.
"Bergoglio Card. Jorge Mario, S.I." et "Francesco" apud Sala stampa della Santa Sede (situs Curiae Romanae diurnariis destinatus) (Italiane)
"Jorge Mario Cardinal Bergoglio, S.J." e The Hierarchy of the Catholic Church (situs a Davide M. Cheney elaboratus) (Anglice)
"Bergoglio, S.J., Jorge Mario" e The Cardinals of the Holy Roman Church (situs a Salvatore Miranda elaboratus apud Bibliothecas FIU) (Anglice)
Vita brevis apud aica online
Cristóbal García Vera, "Francisco I, el Papa que colaboró con la dictadura argentina" apud canarias-semanal.org
De armis heraldicis cardinalis Bergoglio
Petrus • Linus • Anacletus • Clemens I • Evaristus • Alexander I • Sixtus I • Telesphorus • Hyginus • Pius I • Anicetus • Soterius • Eleuterus • Victor I • Zephyrinus • Callistus I • Urbanus I • Pontianus • Anterus • Fabianus • Cornelius • Lucius I • Stephanus I • Sixtus II • Dionysius • Felix I • Eutychianus • Caius • Marcellinus • Marcellus I • Eusebius • Miltiades • Silvester I • Marcus • Iulius I • Liberius • Damasus I • Siricius • Anastasius I • Innocentius I • Zosimus • Bonifacius I • Caelestinus I • Sixtus III • Leo I • Hilarius • Simplicius • Felix III • Gelasius I • Anastasius II • Symmachus • Hormisdas • Ioannes I • Felix IV • Bonifacius II • Ioannes II • Agapetus I • Silverius • Vigilius • Pelagius I • Ioannes III • Benedictus I • Pelagius II • Gregorius I • Sabinianus • Bonifacius III • Bonifacius IV • Adeodatus I • Bonifacius V • Honorius I • Severinus • Ioannes IV • Theodorus I • Martinus I • Eugenius I • Vitalianus • Adeodatus II • Donus • Agatho • Leo II • Benedictus II • Ioannes V • Conon • Sergius I • Ioannes VI • Ioannes VII • Sisinnius • Constantinus • Gregorius II • Gregorius III • Zacharias • Stephanus II • Stephanus III • Paulus I • Stephanus IV • Hadrianus I • Leo III • Stephanus V • Paschalis I • Eugenius II • Valentinus • Gregorius IV • Sergius II • Leo IV • Benedictus III • Nicolaus I • Hadrianus II • Ioannes VIII • Marinus I • Hadrianus III • Stephanus VI • Formosus • Bonifacius VI • Stephanus VII • Romanus • Theodorus II • Ioannes IX • Benedictus IV • Leo V • Sergius III • Anastasius III • Lando • Ioannes X • Leo VI • Stephanus VIII • Ioannes XI • Leo VII • Stephanus IX • Marinus II • Agapetus II • Ioannes XII • Leo VIII • Benedictus V • Ioannes XIII • Benedictus VI • Benedictus VII • Ioannes XIV • Ioannes XV • Gregorius V • Silvester II • Ioannes XVII • Ioannes XVIII • Sergius IV • Benedictus VIII • Ioannes XIX • Benedictus IX • Silvester III • Benedictus IX • Gregorius VI • Clemens II • Benedictus IX • Damasus II • Leo IX • Victor II • Stephanus X • Nicolaus II • Alexander II • Gregorius VII • Victor III • Urbanus II • Paschalis II • Gelasius II • Callistus II • Honorius II • Innocentius II • Caelestinus II • Lucius II • Eugenius III • Anastasius IV • Hadrianus IV • Alexander III • Lucius III • Urbanus III • Gregorius VIII • Clemens III • Caelestinus III • Innocentius III • Honorius III • Gregorius IX • Caelestinus IV • Innocentius IV • Alexander IV • Urbanus IV • Clemens IV • Gregorius X • Innocentius V • Hadrianus V • Ioannes XXI • Nicolaus III • Martinus IV • Honorius IV • Nicolaus IV • Caelestinus V • Bonifacius VIII • Benedictus XI • Clemens V • Ioannes XXII • Benedictus XII • Clemens VI • Innocentius VI • Urbanus V • Gregorius XI • Urbanus VI • Bonifacius IX • Innocentius VII • Gregorius XII • Martinus V • Eugenius IV • Nicolaus V • Callistus III • Pius II • Paulus II • Sixtus IV • Innocentius VIII • Alexander VI • Pius III • Iulius II • Leo X • Hadrianus VI • Clemens VII • Paulus III • Iulius III • Marcellus II • Paulus IV • Pius IV • Pius V • Gregorius XIII • Sixtus V • Urbanus VII • Gregorius XIV • Innocentius IX • Clemens VIII • Leo XI • Paulus V • Gregorius XV • Urbanus VIII • Innocentius X • Alexander VII • Clemens IX • Clemens X • Innocentius XI • Alexander VIII • Innocentius XII • Clemens XI • Innocentius XIII • Benedictus XIII • Clemens XII • Benedictus XIV • Clemens XIII • Clemens XIV • Pius VI • Pius VII • Leo XII • Pius VIII • Gregorius XVI • Pius IX • Leo XIII • Pius X • Benedictus XV • Pius XI • Pius XII • Ioannes XXIII • Paulus VI • Ioannes Paulus I • Ioannes Paulus II • Benedictus XVI • Franciscus
Alumni collegiorum et Universitatis Salvatoris Bonaëropolitanae
Paginae cum sectione nexuum internorum
Pages using ISBN magic links
Nomen nondum datum est
गोंयची कोंकणी / Gõychi Konknni
Paginam prehendere formá PDF
Novissima mutatio die 9 Decembris 2016 hora 19:15 facta.
Nonobstantibus ceteris condicionibus hunc textum tractare licet secundum "Creative Commons Attribution-ShareAlike License". Vide modos et condiciones.